Haugjegla fyr

Haugjegla fyr ligger nord for Veiholmen i Smøla kommune på Nordmøre. Fyret er det nordligste byggverket i Møre og Romsdal fylke. Fyret er ikke landfast og det kreves båt for å komme dit.

Haugjegla er et ledfyr og det skal  sammen med Sletringen fyr lose de som ferdes på sjøen trygt inn Ramsøyfjorden mot Trondheim, eller  sammen med Skalmen fyr og Grip fyr lose videre vestover mot Kristiansund og Hustadvika. 

Det 28 meter høye fyret ble tatt i bruk i 1922 og var bemannet helt til det ble automatisert i 1988. Lyset fra Haugjegla når 15,3 nautiske mil ut i havet under optimale forhold.

Fyrstasjonen består i tillegg av selve fyret kun av et naust. Fyrvokterne bodde i fyrtårnet, ettersom den værharde plasseringen gjør andre bygg nær sagt umulig.

Kystverket pusset opp fyret utvendig sommeren og høsten 2006. Haugjegla fyr kan leies for overnatting.

Haugjegla fyr fredet etter lov om kulturminner.

Fra byggingen av fyret

Eksterne lenker 
 fyr.no
 

Fyr i Møre og Romsdal
Kulturminner i Smøla
1922 i Norge
Byggverk fullført i 1922
Samferdsel i Smøla
Byggverk i Smøla
Fredete byggverk i Møre og Romsdal